Doložka finančných, ekonomických, environmentálnych vplyvov
 a vplyvov na zamestnanosť

I. časť - Vyčíslenie odhadu dopadov na verejné financie
1.	Pre zabezpečenie realizácie návrhu „Rozvojového programu odvetvia geodézie, kartografie a katastra SR na roky 2004 – 2007“ bude limit výdavkov pre kapitolu Úradu geodézie kartografie a katastra SR pre projekt ŠIS č. 3 a ŠIS č. 4 (Tabuľka č. 2 návrhu „Rozvojového programu ...) v štruktúre podľa rozpočtovej klasifikácie na roky 2004 – 2007 spolu takto:

Výdavky kapitoly na roky: 		rok 2004	rok 2005	rok 2006	rok 2007
Navýšenie v tis. Sk			91 000		82 000		62 000		55 000
z toho : 
A . Bežné výdavky (600)      		15 000		15 000		15 000		15 000                           
B.  Kapitálové výdavky (700) 	76 000		67 000		47 000		40 000
v tom: B.1 Obstarávanie 
                   kapitálových aktív 	76 000		67 000		47 000		40 000

Oproti roku 2003 ide v roku 2004 o navýšenie + 34 100 tis. Sk, pričom ešte v roku 2002 podiel štátneho rozpočtu na spolufinancovaní projektu PHARE bol 133 mil. Sk.              

2.	Realizácia návrhu nebude mať finančné dôsledky na rozpočet štátnych fondov.
3.	Realizácia návrhu nebude mať finančné dôsledky na rozpočty obcí a VÚC.
4.	Realizácia návrhu nebude mať finančné dôsledky na rozpočty Sociálnej poisťovne, zdravotných poisťovní a Národného úradu práce.
5.	Realizácia návrhu nebude mať finančné dôsledky na rozpočty Fondu národného majetku SR a Slovenského pozemkového fondu.

II. časť - Odhad dopadov na obyvateľov, hospodárenie podnikateľskej sféry a iných právnických osôb
Realizácia návrhu nebude mať priamy dopad na životnú úroveň obyvateľstva a zvyšovanie kvality života. Bude mať priaznivý dopad na rozvoj služieb informačnej spoločnosti v súvislosti s realizáciou modernej komunikačnej a informačnej infraštruktúry. Úloha projekt ŠIS č.3 napomôže skvalitneniu a sprístupneniu údajov katastra nehnuteľností pre obyvateľstvo a podnikateľskú sféru. Projekt ŠIS č. 4 zabezpečí rýchlu a presnú polohovú lokalizáciu ľubovoľných objektov a javov v reálnom čase. Pozitívne ovplyvní celý rad odvetví, napr. monitorovanie deformácií objektov, zosuvných území, zníži náklady na geodetické výkony. V cestnej, železničnej, riečnej doprave zvýši bezpečnosť – sledovanie dopravných trás, plavby lodí a pod.
III. časť - Vyčíslenie odhadu dopadov na životné prostredie
Realizácia návrhu nebude mať negatívny dopad na životné prostredie. Očakáva sa pozitívny vplyv na regionálny rozvoj. Realizácia návrhu pozitívne podporí budovanie informačného systému rezortu Ministerstva životného prostredia SR v nadväznosti na projekt Európskej komisie GIS Natura 2000, zavedenie povodňového varovného a predpovedného systému a pod. 
IV. časť - Odhad dopadov na zamestnanosť
Realizácia návrhu nebude mať negatívny vplyv na zamestnanosť.